Terry Phelan

**Terrence «Terry» Phelan** (født 16. mars 1967 i Manchester i England) er en irsk tidligere fotballspiller som er mest kjent fra sine to perioder i venstrebackposisjon hos de engelske klubbene Wimbledon FC og Manchester City FC. Phelan fikk også 42 landskamper og ett mål for  i perioden 1991 til 2000, og var blant annet med i troppen til VM i fotball 1994.

## Klubbkarriere
Til tross for at Phelan vokste opp i Salford som tilhenger av Manchester City, valgte han å signere lærlingkontrakt for  framfor Manchester City fordi han antok det ville være enklere å slå gjennom hos Leeds. I september 1985 ga manager Eddie Gray ham sjansen på førstelaget. Gray ble gitt sparken bare en måned senere, og erstattet av Billy Bremner. Selv om Phelan fikk spilletid også under Bremners ledelse, inngikk han ikke i Bremner planer på lengre sikt. Phelan spilte til sammen 19 kamper i 1985/1986-sesongen før Bremner friga ham ved sesongslutt.

Phelan spilte så én sesong i fjerde divisjon for  under ledelse av Terry Yorath. For Swansea imponerte han nok til å bli tildelt en plass på årets lag i fjerde divisjon og en overgang til  i øverste divisjon i 1987. I sin første sesong for Wimbledon var Phelan med på å vinne finalen i FA-cupen over Liverpool FC, og hjalp klubben til å avslutte på to respektable syvendeplasser i serien frem til 1992.

Hos Leeds var han blitt avskrevet for manglende fysikk. For Wimbledon tiltrakk hans hurtighet, arbeidskapasitet, angrepsvillighet og pliktoppfyllende innstilling seg interesse fra større klubber. Etter å ha spilt i underkant av 200 kamper for Wimbledon over en femårsperiode ble Phelan i begynnelsen av 1992/1993-sesongen solgt til  for 2,5 millioner pund. Overgangssummen tilsvarte beløpet klubben betalte Wimbledon året i forveien for Keith Curle som den gangen både var overgangsrekord for en forsvarsspiller i britisk fotball og den største overgangssummen Manchester City hadde betalt for en spiller. Klubbens spillende trener Peter Reid hadde ambisjoner om å skape et lag i stand til å kjempe om seriemesterskapet, og Phelan ble kjøpt for å fylle rollen som lagets venstreback. Laget maktet imidlertid ikke å leve opp til ambisjonene, så litt over ett år etter Phelans ankomst ble Reid satt på døren. Resultatene bedret seg ikke under Brian Hortons ledelse og den økonomiske situasjonen i klubben gjorde at et bud fra  for Phelan i november 1995 på 750&nbsp;000 pund ble godtatt. Phelan var motvillig til å forlate favorittklubben og byen han vokste opp i, men et møte med Chelseas trener Glenn Hoddle overbeviste ham om at klubbskiftet tilbake sydover til London var det rette for karrieren hans.

Til Phelans skuffelse forlot Hoddle Chelsea bare et halvår senere for å ta over ledelsen av det . Da Ruud Gullit tok over som spillende trener for Chelsea, slet Phelan med å oppnå spilletid på førstelaget. I slutten av desember 1996 ble han solgt til  for 850&nbsp;000 pund.

Hos Everton fikk han tillit av manager Joe Royle, som benyttet ham mer eller mindre fast på førstelaget frem til en alvorlig skade satte ham ut av laget i over ett og et halvt år. Både Howard Kendall og Walter Smith hadde rollen som managere mens Phelan gikk skadet, og da han omsider ble friskmeldt, fikk han ikke tillit av Smith. Phelan ble derfor lånt ut til  i oktober 1999. Selv om Phelan spilte bra for Crystal Palace, fikk han ingen sjanse av Smith da han vendte tilbake til Everton i januar 2000. Halvannen uke senere gikk han i februar 2000 vederlagsfritt til  i nest øverste divisjon. Da Jean Tigana ble ansatt som trener ble ikke Phelan lenger satset på. Da Fulham rykket opp til Premier League i 2001 hadde Phelan bare spilt to av sesongens seriekamper, og ved sesongslutt ble han ikke tilbudt ny kontrakt. Foran påfølgende sesong signerte han en tre måneders kontrakt med . De åtte seriekampene han spilte for Sheffield United i 2001 ble hans siste opptredener i engelsk klubbfotball.

Deretter dro han til USA, hvor han spilte to sesonger for Charleston Battery, hvor han også fungerte som ungdomstrener. I 2005 ble han ansatt som spillende trener for Otago United på New Zealand, en stilling han beholdt frem til slutten av 2008/2009-sesongen.

## Landslagskarriere
Gjennom sin irske mor fra Tubbercurry i Sligo kvalifiserer Phelan for å spille landslagsfotball for . Han hadde representert Irland gjennom aldersbestemte landslag fra femten års alder før han 24 år gammel fikk sin seniorlandslagsdebut i en vennskapskamp mot  i september 1991. Landslagstrener Jack Charlton tok ham med i troppen til VM i 1994, hvor han spilte gruppespillkampene mot  og  samt mellomspillkampen mot . Phelan fikk totalt 42 landskamper og ett mål for Irland frem til 2000.

## Meritter
;Wimbledon FC
* FA-cupen: 1988

## Spillerstatistikk

## Eksterne lenker
*